wickkiey/tamil-wikipedia-chunked huggingface dataset:
# தொழிலாளர் மற்றும் வேலைவாய்ப்பு அமைச்சகம் (இந்தியா)

## பணிகள்

### செயல்பாடுகள்

அமைச்சகத்தின் மிக முக்கியமான பணிகள்:  
- தொழிலாளர் கொள்கை மற்றும் சட்டம்
- பாதுகாப்பு, சுகாதாரம் மற்றும் உழைப்பின் நலன்
- சமூக பாதுகாப்பு
- தொழில்துறை உறவுகள் மற்றும் தொழில்துறையில் தொழிலாளர் சட்டங்களை அமல்படுத்துதல்
- தொழில்துறை சார்ந்த பிரச்சனைகளை தொழில்துறை தீர்ப்பாயங்கள் மற்றும் தொழிலாளர் நீதிமன்றங்கள் வழியாக தீர்வுகாண்பது
- தொழிலாளர் மேம்பாட்டுக் கல்வி
- தொழிலாளர் மற்றும் வேலைவாய்ப்பு புள்ளிவிவரங்கள்
# தொழிலாளர் மற்றும் வேலைவாய்ப்பு அமைச்சகம் (இந்தியா)

## பணிகள்

### தன்னாட்சி நிறுவனங்கள்

- ஊழியர்கள் மாநில காப்பீட்டுக் கழகம்
- ஊழியர் வருங்கால வைப்பு நிதி அமைப்பு
- தொழில்சார் சேவைகளுக்கான தேசிய நிறுவனம் (முந்தைய CIRTES)
- வி.வி.கிரி தேசிய தொழிலாளர் நிறுவனம்
- தொழிலாளர் கல்விக்கான மத்திய வாரியம்
# தொழிலாளர் மற்றும் வேலைவாய்ப்பு அமைச்சகம் (இந்தியா)

## இந்திய தொழிலாளர் அமைச்சர்கள்

| எண் | பெயர் | பொறுப்பு வகித்த வருடம் | கட்சி | பிரதமர்கள் |  |
| --- | --- | --- | --- | --- | --- |
| 1 | ஜெகசீவன்ராம் | 15 ஆகத்து 1947 | 13 மே 1952 | இந்திய தேசிய காங்கிரசு | ஜவகர்லால் நேரு |
| 2 | வி. வி. கிரி | 13 மே 1952 | 07 செப்டம்பர் 1954 |  |  |
| 3 | கண்டஞ்சி தேசாய் | 10 செப்டம்பர் 1954 | 16 ஏப்ரல் 1957 |  |  |
| 4 | குல்சாரிலால் நந்தா | 17 ஏப்ரல் 1957 | 10 ஏப்ரல் 1962 |  |  |
| 5 | ஜெய்சுக் லால் கைத்தி
*(தொழிலாளர் அமைச்சர்)* | 16 ஏப்ரல் 1962 | 15 நவம்பர் 1962 |  |  |
| 6 | குல்சாரிலால் நந்தா | 01 செப்டம்பர் 1963 | 24 சனவரி 1964 |  |  |
| 7 | தாமோதரம் சஞ்சீவய்யா | 24 சனவரி 1964 | 24 சனவரி 1966 | ஜவகர்லால் நேரு
லால் பகதூர் சாஸ்திரி |  |
| 8 | ஜெகசீவன்ராம் | 24 சனவரி 1966 | 13 March 1967 | இந்திரா காந்தி |  |
| 9 | ஜெய்சுக் லால் கைத்தி | 13 மார்ச் 1967 | 15 நவம்பர் 1969 |  |  |
| 10 | ஜெகசீவன்ராம் | 15 நவம்பர் 1969 | 18 பெப்ரவரி 1970 |  |  |
| 11 | தாமோதரம் சஞ்சீவய்யா | 18 பெப்ரவரி 1970 | 18 மார்ச் 1971 |  |  |
| 12 | ரவீந்திர வர்மா | 26 மார்ச் 1977 | 28 சூலை 1979 | ஜனதா கட்சி | மொரார்ஜி தேசாய் |
| 13 | ஃபஸ்லூர் ரஹ்மான் | 28 சூலை 1979 | 14 சனவரி 1980 | மதச்சார்பற்ற ஜனதா கட்சி | சரண் சிங் |
| 14 | ஜனகி பல்லப் பட்நாயக் | 14 சனவரி 1980 | 07 சூன் 1980 | இந்திய தேசிய காங்கிரசு | இந்திரா காந்தி |
| 15 | நா. த. திவாரி | 19 அக்டோபர் 1980 | 08 ஆகத்து 1981 |  |  |
| 16 | பகவத் ஜா ஆசாத்
*(தனி அதிகாரம்)* | 15 சனவரி 1982 | 02 நவம்பர் 1982 |  |  |
| 17 | வீரேந்திர பட்டீல் | 02 நவம்பர் 1982 | 31 திசம்பர் 1984 | இந்திரா காந்தி
ராஜீவ் காந்தி |  |
| 18 | டங்குத்துரி அஞ்சா
*(தனி அதிகாரம்)* | 31 திசம்பர் 1984 | 20 சனவரி 1986 | ராஜீவ் காந்தி |  |
| 19 | பி. ஏ. சங்மா
*(தனி அதிகாரம்)* | 20 செப்டம்பர் 1986 | 06 பெப்ரவரி 1988 |  |  |
| 20 | மஹான் லால் போட்டர் | 06 பெப்ரவரி 1988 | 14 பெப்ரவரி 1988 |  |  |
| 21 | ஜக்திஷ் டைட்லெர்
*(தனி அதிகாரம்)* | 14 பெப்ரவரி 1988 | 26 சூன் 1988 |  |  |
| 22 | பிந்டேஸ்வரி துபாய் | 26 சூன் 1988 | 02 திசம்பர் 1989 |  |  |
# எம். ரங்கா ராவ்

**எம். ரங்கா ராவ்** (M. Ranga Rao) (1932 அக்டோபர் 15 - 1990 ஆகத்து 3) கன்னடத் திரைப்படத்துறையில் பணியாற்றிய ஒரு முன்னணி இந்திய இசையமைப்பாளர் ஆவார். வலுவான பாரம்பரிய நுணுக்கங்களுடன் வெளிப்படும் மெல்லிசைகளுக்காக இவர் அறியப்பட்டார்.
# எம். ரங்கா ராவ்

## சொந்த வாழ்க்கை

### ஆரம்ப கால வாழ்க்கை

எம். ரங்கா ராவ் 15 அக்டோபர் 1932 அன்று ஆந்திராவின் ஒரு சிறிய கிராமத்தில் பிறந்தார். தனது சிறிய வயதிலேயே வீணையை கற்றுக்கொண்டார். இவர் தனது தாயார் இரங்கம்மாவிடமிருந்து உத்வேகம் பெற்றார். இயந்திரப் பொறியியலில் பட்டம் பெற்றவர்.
# எம். ரங்கா ராவ்

## சொந்த வாழ்க்கை

### குடும்பம்

இவர், சியாமளா தேவி என்பவரை மணந்தார். இவர்களுக்கு இரு மகன்களும், இரு மகள்களும் உள்ளனர்.
# எம். ரங்கா ராவ்

## தொழில்

*சுவர்கா சீமா* (1945) மற்றும் *யோகி வேமனா* (1947) போன்ற படங்களில் சிறு வேடங்களில் நடிகராக திரைத்துறையில் நுழைந்தார். 1946 ஆம் ஆண்டில் வெளியான *தியாகையா* திரைப்படத்தில் வீணைக் கலைஞராக நடித்திருந்தார் .  
பின்னர், இவர் கன்னடத் திரையுலகில் 1967இல் *நக்கரே அடே சுவர்கா* திரைப்படத்தின் முழு இசையமைப்பாளராக நுழைந்தார். புகழ்பெற்ற பின்னணிப் பாடகர் எஸ்.பி.பாலசுப்பிரமணியத்தின் அறிமுகமாகவும் இது இருந்தது. மூத்த பாடகி பி. சுசீலாவுடன் இணைந்து பாடலை வழங்குவதன் மூலம் கன்னடப் படங்களுக்கு இவர், பாலசுப்பிரமணியத்தை அறிமுகப்படுத்தினார்.  
கன்னடத்தில் ஏராளமான பாடல்களுக்கு இசையமைத்ததோடு, தெலுங்கு, தமிழ் , மலையாள மொழிகளிலும் ஒரு சில படங்களுக்கு இசையமைத்திருந்தார். அவற்றில் பெரும்பாலானவை இவரது கன்னட பாடல்களின் மறு ஆக்கமாகும்.
# எம். ரங்கா ராவ்

## இறப்பு

எம். ரங்கா ராவ் புற்றுநோய் காரணமாக 1990 ஆகத்து 2 ஆம் தேதி தனது 58 வயதில் இறந்தார்.
# உபேந்திர குமார்

**உபேந்திர குமார்** (Upendra Kumar) (18 சூலை 1941 - 24 சனவரி 2002) ஒரு இந்திய இசையமைப்பாளர் ஆவார். இவர் முக்கியமாக கன்னடம் மற்றும் ஒடியா படங்களில் பணியாற்றினார். ராஜ்குமாருடனான வலுவான தொடர்புக்காக இவர் அறியப்பட்டார். மேலும் ராஜ்குமாரும், அவரது மகன்களும் நடித்த படங்களுக்காக இவரது தொழில் வாழ்க்கையின் சிறந்த பாடல்களை வழங்கினார். தமிழ், தெலுங்கு, மலையாளம், துளு உள்ளிட்ட 210 படங்களுக்கு இவர் இசையமைத்துள்ளார்.
# உபேந்திர குமார்

## ஆரம்ப கால வாழ்க்கை

இவர், இந்தியாவின் ஒடிசா மாநிலத்தில் உள்ள திகபஹந்தி என்ற ஊரைச் சேர்ந்தவர். இவர் 1941இல் பிரித்தானிய இந்தியாவின் சென்னையில்]] தெலுங்கு பேசும் பிராமணக் குடும்பத்தில் பிறந்தார். இவரது தந்தை இலட்சுமண் சுவாமி ஒரு சோதிடர். இவர் ஏழாம் வகுப்பு வரை மட்டுமே படித்தார். பின்னர், தனது மாமா அப்பாராவ் உதவியுடன் இசையை நோக்கி நகர்ந்தார். இந்துஸ்தானி இசை, மேற்கத்திய இசைக் கருவி, இந்திய நரம்பிசைக் கருவிகளில் கடுமையான பயிற்சி பெற்றார். இவர் இந்திய பாரம்பரிய இசை, ஒடியா இசை, சித்தார் ஆகியவற்றில் உத்கலா இசை மற்றும் நடனப் பள்ளியிலிருந்து இளநிலைப் பட்டம் பெற்றார். இவரது தாய்மொழி தெலுங்கு என்றாலும், இவரது சொந்த ஊர் ஒடிசாவின் எல்லையாக இருந்ததால் இவரால் ஒடியா மொழியைப் பேச முடியும். பட்டப்படிப்பு முடிந்ததும், வாய்ப்புகளைத் தேடி சென்னைக்குச் சென்றார்.
# உபேந்திர குமார்

## தொழில்

இயக்குநர் ஒய். ஆர். சுவாமி, 1966ஆம் ஆண்டில் வெளியான தனது *கட்டாரி வீரா* படத்தில் இவருக்கு வாய்ப்பளித்தார். இப்படத்தில் ராஜ்குமார் முக்கியக் கதாபாத்திரத்தில் நடித்திருந்தார். படத்தின் பாடல்கள் பிரபலமடைந்தன. *ஜீவனா சைத்ரா* படத்தில் இடம்பெற்ற "நாதமையா" பாடலுக்கு சிறந்த ஆண் பின்னணி பாடகருக்கான தேசிய திரைப்பட விருதை ராஜ்குமார் பெற்றார். உபேந்திர குமார்-ராஜ்குமார் கலவையின் பெரும்பாலான பாடல்களுக்கு சி. உதயசங்கர் பாடல் வரிகளை எழுதியுள்ளார்.  
இவரது இசையில் மாண்டலினும் சித்தாரும் முக்கியமாகப் பயன்படுத்தப்பட்டன. மேலும் இவர் காஃபி இராகத்தை மிகவும் விரும்பினார். *பிரேமதா கனிகே* படத்தில் இடம்பெற்ற "இது யாரு பரேதே கதயோ" என்ற பாடல் இந்த இராகத்தை அடிப்படையாகக் கொண்டது.  
இவர், கன்னடத் திரைப்பட நடிகை ஹெச். பி சரோஜாவின் சகோதரி ஹெச். பி கீதாவை மணந்தார்.
# உபேந்திர குமார்

## இறப்பு

உபேந்திர குமார் 24 சனவரி 2002 அன்று பெங்களூரில் மஞ்சள் காமாலை காரணமாக தனது 60 வயதில் இறந்தார்.
# ஜி. என். இலட்சுமிபதி

**ஜி. என். இலட்சுமிபதி** (G. N. Lakshmipathy)(c.1915 - 16 மே 2019) கர்நாடகாவைச் சேர்ந்த ஒரு இந்தியத் திரைப்பட தயாரிப்பாளர் ஆவார். இவர் ஏழு படங்களைத் தயாரித்துள்ளார்.
# ஜி. என். இலட்சுமிபதி

## சுயசரிதை

இலட்சுமிபதி கர்நாடகாவின் தும்கூர் மாவட்டத்தில் உள்ள கப்பியில் பிறந்தார். இவர் தயாரித்த திரைப்படங்கள் *உய்யாலே, தேவரா மக்களு, காடு, சிடெகு சின்டே, ஒண்டானண்டு கலடள்ளி* முதலியன. இவருக்கு டாக்டர் விஷ்ணுவர்தன் விருது 2017ஆம் ஆண்டு வழங்கப்பட்டது.  
இலட்சுமிபதி 16 மே 2019 அன்று தனது 104 வயதில் காலமானார்.
# ஜி. என். இலட்சுமிபதி

## தேர்ந்தெடுக்கப்பட்ட திரைப்படவியல்

- *யுயலே* (1969)
# பெங்களூர் இலதா

**பி. ஆர். லதா** (*B. R. Latha*) பிரபலமாக **பெங்களூர் லதா** (*Bangalore Latha*) எனப்படும் இவர் தென்னிந்திய திரையுலகில், முக்கியமாக கன்னடம் மற்றும் தெலுங்கில் பணியாற்றிய இந்திய பாடகராவார்.
# பெங்களூர் இலதா

## ஆரம்ப ஆண்டுகள்

இவர், ராஜ்குமார், கிருஷ்ண குமாரி ஆகியோர் முக்கியக் கதாபாத்திரத்தில் நடித்து 1962ஆம் ஆண்டு வெளியான *மகாத்மா கபீர்* என்ற கன்னட மொழி திரைப்படத்தின் மூலம் அறிமுகமானார்.  
இவர், பி. பி. ஸ்ரீனிவாஸ், எம். பாலமுரளி கிருஷ்ணா, ராஜ்குமார், எஸ். ஜானகி, வாணி ஜெயராம், பி. கே. சுமித்ரா, முசிறி கிருஷ்ணமூர்த்தி, சங்கர் நாக், விஷ்ணுவர்தன் ஆகியோருடன் இணைந்து பாடல்களைப் பாடியுள்ளார்.
# பெங்களூர் இலதா

## தெலுங்கு

இவர், தனது சில சிறந்த பாடல்களை தெலுங்கிலும் வழங்கியுள்ளார். எஸ். தட்சிணாமூர்த்தி இசையமைத்து 1963ஆம் ஆண்டு வெளியான "நர்த்தனாசாலா" படத்தில் இடம் பெற்ற *சலலிதா ராக சுதரச சாரா* என்ற பாடலை எம். பாலமுரளிகிருஷ்ணாவுடன் இணைந்து பாடியது மிகவும் பிரபலமானது.
# பெங்களூர் இலதா

## சொந்த வாழ்க்கை

இவர், பெங்களூரில் பிறந்தார். இவர் நடிகரும் பாடகருமான தக்காளி சோமுவை மணந்தார்.
# செல்லப்பிள்ளா சத்யம்

**செல்லப்பிள்ளா சத்யநாராயண சாஸ்திரி** (Chellapilla Satyanarayana Sastry) (1933 - 12 சனவரி 1989) செல்லப்பிள்ளா சத்யம் எனவும் அழைக்கப்படும் ஒரு இந்திய இசை இயக்குநர் ஆவார். இவர் 1960கள் 1980களில் தெலுங்குத் திரைப்படத்துறை மற்றும் கன்னடத் திரைப்படத்துறை ஆகியவற்றில் பணியாற்றினார். பிரபல கன்னடப் படமான *ஸ்ரீ ராமாஞ்சநேய யுத்தா* என்ற படத்தின் மூலம் இயக்குநர் எம்.நாகேஸ்வர ராவ் அவர்களால் திரைப்படங்களில் அறிமுகமானார். இவர், "ஆந்திர ஆர்.டி.பர்மன்" என்று சிறப்பாக நினைவுகூரப்படுகிறார். ஒரு சில பெங்காலி, போச்புரி, பாலிவுட் திரைப்படங்களுக்கும் இசையமைத்திருந்தார்.
# செல்லப்பிள்ளா சத்யம்

## சொந்த வாழ்க்கை

இவர் ஆந்திராவின் விஜயநகரம் மாவட்டத்தில் குணனுபுரம் கிராமத்தில் பிறந்தார். பிரபல எழுத்தாளர் இராஜஸ்ரீ மற்றும் வேறு சிலருடன் அங்கு சில நாடகங்களில் நடித்துள்ளார். பின்னர் பி. ஆதிநாராயண ராவ் , டி. வி. ராஜு ஆகியோரின் கீழ் இசைக்குழுவில் பணியாற்றிய சென்னைக்கு வந்தார் .
# செல்லப்பிள்ளா சத்யம்

## தொழில்

இவர் *சுவர்ண சுந்தரி* (1957) என்ற படத்தில் உதவி இசையமைப்பாளராக இருந்தார். முழு இசை இயக்குநராக இவரது முதல் படம் 1967ஆம் ஆண்டில் வெளியான *பாலாமனசுலு* என்ற படமாகும். இருப்பினும் 1963ஆம் ஆண்டில் என். டி. ராமராவின் *சவதி கொடுக்கு* படம் மூலம் அனைவரது கவனத்தையும் பெற்றார்.  
இவரது மறக்கமுடியாத தெலுங்கு பாடல்களில் *யே திவிலோ விரிசினா பாரிஜாதாமோ*, *குன்னா மாமிடி கொம்மா மீதா*, *ஓ பங்காரு ரங்குலா சிலக்கா*, *கலிசே கல்ல லோனா*, *புச்சே புலா லோனா*, *தொலி வலேப்பே தீயானிதி,* *மதுமசா வேலலோ*, *குரிச்சிந்தி வான* போன்றவை ஒரு சில  
*சுதிகாடு* படத்தின் இசை இயக்குநர் ஸ்ரீ வசந்த் அவரது பேரன்.
# செல்லப்பிள்ளா சத்யம்

## இறப்பு

இவர், 1989 சனவரி 12 அன்று காலமானார். 2009 ஆம் ஆண்டில் அமெரிக்காவின் கலிபோர்னியாவில் தெலுங்கு மக்கள் சங்கமும், சிமாட்டா இசை நிறுவனமும் சேர்ந்து இவரது நினைவாக இசை இரவு ஒன்றை ஏற்பாடு செய்தன.
# 2021 மியான்மர் இராணுவப் புரட்சி

**2021 மியான்மர் இராணுவப் புரட்சி** (**2021 Myanmar coup d'état**) 2020-இல் மியான்மர் நாடாளுமன்றத்திற்கு நடைபெற்ற 2020 பொதுத் தேர்தலில் ஆங் சான் சூச்சி தலைமையிலான ஆளும் தேசிய ஜனநாயகக் கட்சி மிகப்பெரும்பான்மையான (83%) தொகுதிகளில் வெற்றி பெற்றது. இந்த தேர்தலில் முறைகேடுகள் செய்து ஆங் சான் சூச்சி தலைமையிலான ஆளும் தேசிய ஜனநாய முன்னணி கட்சி வெற்றி பெற்றது செல்லாது என மியான்மர் இராணுவம் குற்றம் சாட்டியதுடன், 1 பிப்ரவரி 2021 அன்று இராணுவப் புரட்சி மூலம் , தேர்தலில் வெற்றி பெற்றவர்களை நாடாளுமன்ற உறுப்பினர்களாக பதவி ஏற்க முடியாத வகையில், நாட்டில் நெருக்கடி நிலையை நடைமுறைப்படுத்தியும், நாடாளுமன்றத்தை முடக்கியும், ஆங் சான் சூச்சியை வீட்டுக் காவலில் வைத்த்னர்.மேலும் நாடாளுமன்றத்திற்கு புதிதாக தேர்தல் நடத்தப்படும் என இராணுவம் அறிவித்துள்ளது. இராணுவ ஆட்சிக்கு எதிரான போராட்டங்களில் பிப்ரவரி 2021 முடிய 50 பேரும், மார்ச் 1 முதல் 3ஆம் தேதி வரை 38 பொதுமக்களும் கொல்லப்பட்டனர்.
# 2021 மியான்மர் இராணுவப் புரட்சி

## வரலாறு

ஆங் சான் சூகி தலைமையிலான தேசிய ஜனநாயகக் கட்சி வெற்றி பெற்ற பகுதிகள் (சிவப்பு நிறத்தில்) - இராணுவத்தினர் கட்சி வெற்றி பகுதிகள் (பச்சை நிறத்தில்)]]  
ஐக்கிய இராச்சியத்தின் காலனி நாடாக இருந்த பர்மா என்ற மியான்மர் 1948-இல் விடுதலைப் பெற்றது. இராணுவத்தின் தலைமையில், பிரதம அமைச்சர் யு நூ 4 சனவரி 1948 முதல் 12 சனவரி 1956 முடிய பர்மாவை ஆண்டார். இராணுவத்தின் தலைமையில் 1960 பர்மா பொதுத் தேர்தல் நடைபெற்றது. இராணுவத்தின் தலைமையில் நாடாளுமன்றம் செயல்பட்டது. ஜெனரல் நி வின் தலைமையில் 1962-இல் இராணுவப் புரட்சி ஏற்பட்டது. நி வின் பர்மாவில் 26 ஆண்டுகள் இராணுவ ஆட்சி நடத்தினார்.  
1988இல் ஜெனரல் நி வின்னுக்கு எதிராக பர்மாவில் கிளர்ச்சிகள் நடைபெற்றது. அதனால் ஜெனரல் நி வின் பதவி நீக்கப்பட்டார்.செப்டம்பர் 1988-இல் பர்மிய இராணுவத்தின் மூத்த படைத்தலைவர்கள் அமைதி மற்றும் வளர்ச்சிக் குழு ஒன்றை நிறுவினர். பின்னர் இக்குழுவின் பர்மாவின் ஆட்சியைக் கைப்பற்றி ஆண்டது.எனவே இராணுவம் மேலும் 22 ஆண்டுகள் 2011 ஆண்டு முடிய மியான்மரில் ஆட்சி செலுத்தியது. 2008-இல் மியான்மர் நாட்டிற்கான அரசியல் அமைப்பு வரைவுச் சட்டம் உருவாக்கப்பட்டது. 2011 முதல் 2015 முடிய மியான்மர் நாட்டில் அரசியல் மாற்றங்கள் உருவாகத் தொடங்கியது. மியான்மர் நாடாளுமன்றத்திற்கு 2015-இல் பொதுத் தேர்தல் நடைபெற்றது. இத்தேர்தலில் ஆங் சான் சூகி தலைமையிலான தேசிய ஜனநாயகக் கட்சி பெரும்பான்மையான இடங்களைக் கைப்பற்றியது. இருப்பினும் இராணுவத்தினர் ஆட்சியில் முக்கியமான துறைகள தங்கள் வசம் எடுத்துக் கொண்டனர்.ஆங் சான் சூகி மியான்மர் அரசின் தலைமை ஆலோசகராக மட்டும் பதவியில் இருந்தார்.  
8 நவம்பர் 2020-இல் நடைபெற்ற 2020 மியான்மர் பொதுத் தேர்தலில் ஆங் சான் சூகியின் தேசிய ஜனநாயகக் கட்சி, நாடாளுமன்றத்திற்கான மொத்தமுள்ள 476 தொகுதிகளில் 396 தொகுதிகளை (83% கைப்பற்றியது. மியான்மர் இராணுவத்தின் ஒற்றுமை மற்றும் வளர்ச்சிக்கான கட்சி வெறும் 33 தொகுதிகளை மட்டும் வென்றது.  
எனவே ஆங் சான் சூகியின் தேர்தல் வெற்றி மோசடியானது என இராணுவத்தினரினர் குற்றம் சாட்டி, மியான்மர் நாட்டில் 1 பிப்ரவரி 2021 அன்று இராணுவப் புரட்சி மூலம் நாடாளுமன்றத்தை முடக்கியும், நெருக்கடி நிலையை அறிவித்தது. இதனால் பொதுமக்கள் இராணுவத்திற்கு எதிராக அணி திரண்டு நாடு முழுவதும் போராட்டங்களில் ஈடுபட்டு வருகின்றனர். 3 மார்ச் 2021 வரை இராணுவத்தால் போராட்டக்காரர்கள் 88 பேர் கொல்லப்பட்டனர். மேற்குலக நாடுகள் மற்றும் ஆஸ்திரேலியா மியான்மர் இராணுவத்திற்கு எதிராக தங்கள் எதிர்ப்புகளை தெரிவித்து வருகின்றனர்.
# 2021 மியான்மர் இராணுவப் புரட்சி

## இதனையும் காண்க

- மியான்மர் அரசு நிர்வாகக் குழு
# இராஜன்–நாகேந்திரா

**இராஜன் - நாகேந்திரா** (Rajan–Nagendra) சகோதரர்கள் இருவரும் ஓர் இந்திய இசை இரட்டையர்கள் ஆவர். இவர்கள் 1950களின் பிற்பகுதியிலிருந்து 1990களின் முற்பகுதி வரை கன்னடத் திரைப்படத்துறை, தெலுங்குத் திரைப்படத்துறைகளில் முக்கிய இசையமைப்பாளர்களாக இருந்தனர். இராஜன், தனது சகோதரர் நாகேந்திராவுடன் சேர்ந்து, கிட்டத்தட்ட நான்கு தசாப்தங்களாக தங்களுக்கு ஒரு முக்கிய இடத்தை உருவாக்கினார். இருவரும் சுமார் 375 படங்களுக்கு இசையமைத்துள்ளனர். அவற்றில் 200க்கும் மேற்பட்டவை கன்னடத்திலும், மீதமுள்ளவை தெலுங்கு, தமிழ், மலையாளம், துளு, இந்தி , சிங்களம் போன்ற பிற மொழிகளிலும் இசையமைக்கப்பட்டவையாகும்.
# இராஜன்–நாகேந்திரா

## சுயசரிதை

ராஜன் (1933 - 2020) மற்றும் நாகேந்திரப்பா (1935 - 2000) இருவரும் மைசூர் சிவராம்பேட்டையில் ஒரு நடுத்தர இசைக் குடும்பத்தில் பிறந்தார்கள். ஆர்மோனியம், புல்லாங்குழல் கலைஞரான இவர்களின் தந்தை இராஜப்பா ஊமைத் திரைப்படங்களுக்கு இசையமைத்திருந்தார்.  
ஒரு குறுகிய காலத்திற்குள், இவர்கள் வெவ்வேறு கருவியை - வயலினில் இராஜனும், ஜலதரங்கத்தில் நாகேந்திராவும் - வாசிப்பதில் தேர்ச்சி பெற்றனர். மைசூர் அரண்மனையில் சௌடையா இராமமந்திராவில் பிரபல இசைக்கலைஞர்களின் இசை நிகழ்ச்சிகளை இராஜன் கவனித்து வந்துள்ளார். அங்கே இந்துஸ்தானி இசை, கருநாடக இசை, மேற்கத்திய இசை நிகழ்ச்சிகளைக் கேட்க வாய்ப்பு கிடைத்தது. பின்னர் இராஜன் தனது மேலதிக கல்விக்காக பெங்களூருக்கு வந்தார்.
# இராஜன்–நாகேந்திரா

## ஆரம்ப கால வாழ்க்கை

பெங்களூரில் இராஜன் கே.ஆர் சந்தை பகுதியில் உள்ள எஸ்.எல்.என் பள்ளியிலும் பின்னர் மத்திய உயர்நிலைப் பள்ளியிலும் படித்தார். இராஜன் வயலின் கற்றுக் கொண்டார். மேலும், மாநில அளவிலான வயலின் போட்டியில் கலந்து கொண்டு முதல் இடத்தைப் பிடித்தார்.  
இவர்கள் இருவரும் "ஜெய மாருதி இசைக்குழு" மூலம் பொது நிகழ்ச்சிகளில் பங்கேற்றனர். இதற்கிடையில், சென்னை செல்ல ஒரு வாய்ப்பு கிடைத்தது. அங்கே பேசும் திரைப்படங்களைத் தயாரிப்பதில் பிரபலமான **எச். ஆர். பத்மநாப சாஸ்திரியின்** கீழ் இசையினைக் கற்றுக்கொள்ள ஆரம்பித்தனர். இது இவர்களுக்கு திரைப்படத் துறையில் குறிப்பிடத்தக்க வெளிப்பாட்டைக் கொடுத்தது.  
1951 ஆம் ஆண்டில், நாகேந்திரா மைசூர் திரும்பி தனது மெட்ரிகுலேசனை முடித்தார். பின்னர் பிரபல வானொலிக் கலைஞராக இருந்த பி.கலிங்க ராவ் என்பவருடன் சேர்ந்தார். பின்னர், நேரத்திலும், இந்துஸ்தானி பாடகர் அமீர் பாயுடன் 'சீனிவாச கல்யாணா' படத்திற்காக பாடும் வாய்ப்பு கிடைத்தது. இறுதியாக, இவர்கள் இருவரும் 1952 இல் **சௌபாக்ய லட்சுமி** என்ற படத்திற்கு இசை இயக்குநர்களாக ஆனார்கள். இப்படத்திற்குப் பிறகு பி. விட்டலாச்சாரியாவின் 'சஞ்சலகுமரி', 'ராஜலட்சுமி', 'முத்தைதா பாக்யா' போன்ற படங்களுக்கு இவர்கள் இசையமைத்தனர்.
# இராஜன்–நாகேந்திரா

## கன்னடத் திரை

கன்னடத் திரைப்படத் துறையில் 50 களின் முற்பகுதியிலிருந்து 90 களின் பிற்பகுதி வரை அவர்கள் வெற்றிகரமாக செயல்பட்டனர்.
1970களில் *நியாவே தேவாரு*, *காந்ததா குடி*, *தேவரா குடி*, *பாக்யவந்தாரு*, *எராடு கனாசு*, *நா நின்னா மாரியலாரே,* *நா நின்னா பிடலாரே*, *ஹோம்பிசிலு*, *பயாலு தாரி*, *பாவனா கங்கா*, *கிரி கன்யே* போன்ற பல வெற்றிப் படங்கள் வெளிவந்தன.
# இராஜன்–நாகேந்திரா

## தெலுங்குத் திரை

1980 களில், *மா இன்டி ஆயினா கதா*, *புலி பெபுலி*, *வயரி பாமாலு வாகலமாரி பரதுலு* உள்ளிட்ட சில தெலுங்கு படங்களுக்கும் இசையமைத்தனர். இவர்கள் சுமார் 70 தெலுங்கு படங்களுக்கு இசையமைத்ததுள்ளனர்.
# இராஜன்–நாகேந்திரா

## இறப்பு

பக்கவாதத்தால் பாதிக்கப்பட்டிருந்த இரட்டையர்களில் இளையவரான நாகேந்திரா, 2000 நவம்பர் அன்று பெங்களூரில் இறந்தார். பின்னர், இராஜன் 2020 அக்டோபர் 11 அன்று பெங்களூரில் மாரடைப்பு காரணமாக இறந்தார்.
# அனுராதா ராய் (எழுத்தாளர்)

**அனுராதா ராய்** (*Anuradha Roy*) இந்தியாவைச் சேர்ந்த ஒரு புதின ஆசிரியரும், பத்திரிகையாளரும், ஆசிரியரும் ஆவார். இந்தியாவில் பெண்கள் மற்றும் குழந்தைகள் எதிர்கொள்ளும் அட்டூழியங்கள் மற்றும் துயரங்களை இவரது படைப்புகள் சித்தரிக்கின்றன. சமுதாயத்தின் பாசாங்குத்தனம் மற்றும் உறவுகளின் சிக்கல்களை பகுப்பாய்வு செய்யும் இவரது படைப்புகள் விமர்சன ரீதியாக பாராட்டப்பட்டுள்ளன. இவரது குறிப்பிடத்தக்க படைப்புகளாக, *ஆன் அட்லஸ் ஆஃப் இம்பாசிபிள் லாங்கிங்* (2008), *தி போல்டட் எர்த்* (2011), *ஸ்லீப்பிங் ஆன் ஜூபிட்டர்* (2015), *ஆல் தி லைவ்ஸ் வி நெவர் லிவ்டு* (2018) ஆகியவை அடங்கும். *ஸ்லீப்பிங் ஆன் ஜூபிட்டர்* புதினம் 2015 தெற்காசிய இலக்கிய விருதை வென்றது. மேலும், புக்கர் பரிசுக்கு பரிந்துரைக்கப்பட்டது.
# அனுராதா ராய் (எழுத்தாளர்)

## சுயசரிதை

இவர், 1967இல் கொல்கத்தாவில் பிறந்தார். மேலும் தனது குழந்தைப் பருவத்தின் ஆரம்ப பகுதியை புவியியலாளரான தனது தந்தையுடன் கிராமப்புற இந்தியாவில் களப் பயணங்களில் கழித்தார். உடல்நலக்குறைவைத் தொடர்ந்து, இவரது தந்தை ஓய்வு பெற்று ஐதராபாத்தில் தங்கினார். அங்கு இவர் தனது குழந்தைப் பருவத்தின் எஞ்சிய பகுதிகளை தனியார் பள்ளிகளில் படித்தார். இவர் கொல்கத்தா பல்கலைக்கழகத்துடன் இணைந்த மாநிலக் கல்லூரியில் ஆங்கில இலக்கியம் பயின்றார். மேலும் கேம்பிரிட்ஜ் பல்கலைக்கழகத்தில் ஆங்கிலத்தில் இரண்டாவது பட்டம் பெற்றார்.  
அனுராதா தனது கணவருடன் "*பெர்மெனன்ட் பிளாக்*" என்ற வெளியீட்டு நிறுவனத்தை 2000ஆம் ஆண்டில் தொடங்கினார். தற்போது தனது கணவருடன், ராணிகேத்தில் வசிக்கின்றார்.
# அனுராதா ராய் (எழுத்தாளர்)

## எழுதுதல்

அனுராதாவின் முதல் புதினமான *ஆன் அட்லஸ் ஆஃப் இம்பாசிபிள் லாங்கிங்* 2008இல் வெளியிடப்பட்டது. விமர்சன ரீதியாக பாராட்டப்பட்ட இது பதினெட்டு மொழிகளில் மொழிபெயர்க்கப்பட்டுள்ளது. நகரத்திலிருந்து வீடு திரும்பி பல விருதுகளை வென்ற அமுல்யா பாபுவின் சோகமான அனுபவங்களை இந்த புத்தகம் விவரிக்கிறது. நவீன இந்திய ஆங்கில இலக்கியம் குறித்த மிக முக்கியமான 60 புத்தகங்களில் ஒன்றாக இதை உலக இலக்கியம் இன்று தேர்ந்தெடுத்தது.  
இவரது இரண்டாவது புதினமான *தி போல்டட் எர்த்* (2011) விமர்சன ரீதியான பாராட்டை பெற்றது. சமுதாயத்தைப் பார்த்து ஒரு மலையேறும்போது இறந்த மனிதனின் மனைவியை சித்தரித்ததற்காக இது பொருளாதார குறுக்கெழுத்து பரிசை வென்றது. இந்த படைப்பு பல மொழிகளிலும் மொழிபெயர்க்கப்பட்டுள்ளது.  
இவரது மூன்றாவது புத்தகமான *ஸ்லீப்பிங் ஆன் ஜூபிட்டர்* 2015 இல் வெளியிடப்பட்டது. கலவரத்தில் பெற்றோரையும் சகோதரனையும் இழந்த நோமிதா என்ற ஏழு வயது சிறுமிக்கு நடந்த பாலியல் வன்முறயைப் பற்றியது இந்த புதினம். இந்தியப் பெண்களின் உதவியற்ற தன்மையையும், கடவுள்களின் பாசாங்குத்தனத்தையும் சித்தரிக்கும் இந்தப் புத்தகம் உலகளவில் பரவலாக விவாதிக்கப்பட்டது. தெற்காசிய இலக்கியத்திற்கான 2015 டி.எஸ்.சி. பரிசு வென்ற படைப்பாகும். அந்த ஆண்டு மேன் புக்கர் பரிசுக்கும் பட்டியலிடப்பட்டது.  
இவரது நான்காவது புதினமான *ஆல் தி லைவ்ஸ் வி நெவர் லிவ்டு*, புனைகதை 2018க்கான டாடா ஆண்டின் சிறந்த புத்தகத்திற்கான விருதை வென்றது, மேலும் வரலாற்று புனைகதை 2018க்கான வால்டர் ஸ்காட் பரிசுக்கு நீண்டகாலமாக பட்டியலிடப்பட்டது. இது சர்வதேச டப்ளின் இலக்கிய விருது 2020க்கும் பட்டியலிடப்பட்டது.
# அனுராதா ராய் (எழுத்தாளர்)

## பதிப்பகம்

இவர், ஆரம்பத்தில் புதுதில்லியில் உள்ள ஆக்ஸ்போர்ட் பல்கலைக்கழகப் பதிப்பகத்தில் கையகப்படுத்தல் ஆசிரியராக பணிபுரிந்தார். இவர், முன்பு கொல்கத்தாவில் உள்ள இந்திய சுயாதீன வெளியீடான 'ஸ்ட்ரீ' உடன் பணிபுரிந்தார்.  
இவரது கட்டுரைகள் மற்றும் மதிப்புரைகள் இந்தியாவில் உள்ள செய்தித்தாள்கள் மற்றும் பத்திரிகைகளான இந்தியன் எக்ஸ்பிரஸ், டெலிகிராப். தி இந்து போன்றவற்றிலும், அமெரிக்காவின் ஓரியன் மற்றும் பிரிட்டனின் கார்டியன், தி எகனாமிஸ்ட் போன்றவற்றிலும் வளிவந்துள்ளன.
# சதாசிவ திரிபாதி

**சதாசிவ திரிபாதி** (*Sadashiva Tripathy*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் தலைவர்களில் ஒருவரான இவர் 1965 ஆம் ஆண்டு பிப்ரவரி மாதம் 21 ஆம் தேதி முதல் 1967 ஆம் ஆண்டு மார்ச்சு மாதம் 8 ஆம் தேதி வரை ஒடிசா மாநிலத்தின் முதலமைச்சராக இருந்தார்.
# சதாசிவ திரிபாதி

## தொடக்கக்காலம்

1910 ஆம் ஆண்டு ஏப்ரல் மாதம் 21 ஆம் தேதியன்று ஒடிசா மாநிலத்தின் நபரங்குபூர் நகரில் ஒரு நிலபிரபுத்துவ குடும்பத்தில் பிறந்தார். ஏராளமான நிலத்திற்குச் சொந்தக்காரரான இவர் இந்திய சுதந்திரப் போராட்ட இயக்கத்தில் பங்கேற்று சிறைக்குச் சென்றார்.
# சதாசிவ திரிபாதி

## அரசியல் வாழ்க்கை

சதாசிவ திரிபாதி இந்திய தேசிய காங்கிரசு கட்சியின் உறுப்பினராக இருந்தார். 1951, 1957, 1961. 1967 ஆம் ஆண்டுகளில் தொடர்ந்து நான்கு முறை ஒடிசா மாநிலத்தின் சட்டப்பேரவைக்கு தேர்ந்தெடுக்கப்பட்டார். நீண்ட காலம் இவர் வருவாய்த் துறை அமைச்சராக பணிபுரிந்தார். ஒடிசாவின் முதல்வராக இவர் இருந்த காலத்தில் அங்கு நிலச் சீர்திருத்த சட்டம் அறிமுகப்படுத்தப்பட்டது. தனது மூன்று மகன்களுக்கும் தலா 22 ஏக்கர் நிலத்தை பிரித்துக் கொடுத்துவிட்டு மீதமுள்ள நிலத்தை அரசாங்கத்திற்கு கொடையளித்தார். இவர் தலைமையிலான இந்திய தேசிய காங்கிரசு கட்சி 1967 ஆம் ஆண்டு நடந்த சட்டமன்றத் தேர்தலில் தோல்வியடைந்தது. ஒடிசா சட்டமன்றத்தில் எதிர்க்கட்சித் தலைவராக 1967 ஆம் ஆண்டு மார்ச் மாதம் 18 முதல் 1970 ஆம் ஆண்டு செப்டம்பர் 14 வரை பணியாற்றினார்.
# சதாசிவ திரிபாதி

## இறுதி நாட்கள்

தனது வாழ்க்கையின் கடைசி கட்டத்தில் இவர் குறைந்த நடுத்தர பிரிவு வாழ்க்கையை கடைபிடித்தார். அந்த நேரத்தில் கடுமையாக உடல்நிலை சரியில்லாமல் இருந்தார். மாநில அரசு திரிபாதிக்கு ஐந்து மாதங்கள் சிகிச்சை அளித்தது. சிகிச்சை பலனின்றி இவர் 1980 ஆம் ஆண்டு செப்டம்பர் மாதம் 9 அன்று இறந்தார்.
# கீழ அரியம்பட்டி

**கீழ ஆரியம்பட்டி** என்பது இந்தியாவின், தமிழ்நாட்டின், திருச்சிராப்பள்ளி மாவட்டம், திருவரங்கம் அருகில் உள்ள பெட்டவாய்த்தலை ஊராட்சி ஒரு சிற்றூர் ஆகும்.
# கீழ அரியம்பட்டி

## கோவில்கள்

1. ஸ்ரீ மஹா மாரியம்மன் திருக்கோவில், கீழ ஆரியம்பட்டி.
1. ஸ்ரீ பெரியக்கண்டி அம்மன் திருக்கோவில், கீழ ஆரியம்பட்டி.
1. ஸ்ரீ அழகு நாச்சியம்மன் திருக்கோவில்,
1. பேட்டவாய்த்தலை மத்யார்ஜுனேஸ்வரர் கோயில்
1. சோமகாளியம்மன் திருக்கோவில், தேவஸ்தானம்.
1. ஸ்ரீ. கரும்பாயி அம்மன் திருக்கோவில், பழங்காவேரி, பேட்டவாய்த்தலை.
# கீழ அரியம்பட்டி

## போக்குவரத்து

1. பேட்டவாய்த்தலை பேருந்து நிலையம், பெட்டவாய்த்தலை.
1. பேட்டவாய்த்தலை தொடருந்து நிலையம்,பெட்டவாய்த்தலை
# கீழ அரியம்பட்டி

## பள்ளிகூடங்கள்

1. ஊராட்சி ஒன்றிய தொடக்கப்பள்ளி, கீழ ஆரியம்பட்டி.
1. அரசு உயர்நிலை பள்ளி, கீழ ஆரியம்பட்டி நான்குரோடு, தேவஸ்தானம், பேட்டவாய்த்தலை.
1. ரெத்தினா மேல் நிலை பள்ளி, மெயின் ரோடு, பேட்டவாய்த்தலை.
1. சேவை சாந்தி மெட்ரிக்குலேசன் பள்ளி, பேட்டவாய்த்தலை.
1. விவேகானந்தர் மேல்நிலைபள்ளி, திருப்பறைத்துறை.
# விஜயா மேத்தா

**விஜயா மேத்தா** (Vijaya Mehta) (பிறப்பு 4 நவம்பர் 1934 ) ஒரு பிரபல இந்திய மராத்தி திரைப்பட மற்றும் நாடக இயக்குநரும், பல இணைத் திரைப்படங்களில் நடிக்கும் ஒரு நடிகரும் ஆவார். மும்பையைச் சேர்ந்த "இரங்காயன்"நாடகக் குழுவின் நிறுவனர் உறுப்பினரான இவர், நாடக ஆசிரியர் விஜய் தெண்டுல்கர் நடிகர்கள் அரவிந்த் தேஷ்பாண்டே, ஸ்ரீராம் லகூ ஆகியோருடன் சேர்ந்து பணியாற்றினார். *பார்ட்டி* (1984) என்ற திரைப்படத்தில் பாராட்டப்பட்ட பாத்திரத்துக்காகவும், *ராவ் சாஹேப்* (1986) மற்றும் *பெஸ்டன்ஜி* (1988) ஆகிய படங்களுக்காகவும் இவர் மிகவும் பிரபலமானவர். *இரங்காயன்* நாடகக் குழுவின் நிறுவனர் உறுப்பினராக 1960களின் மராத்தி சோதனை நாடகங்களில் ஒரு முன்னணி நபராக இருந்தார். 1987இல் இவருக்கு பத்மசிறீ விருது வழங்கப்பட்டது.
# விஜயா மேத்தா

## ஆரம்பகால வாழ்க்கையும் கல்வியும்

இவர், விஜயா ஜெயவந்த் என்ற பெயரில் குசராத்தின் வடோதராவில் 1934இல் பிறந்தார். இவர் மும்பை பல்கலைக்கழகத்தில் பட்டம் பெற்றார். தில்லியில் இப்ராஹிம் அல்காசி மற்றும் ஆதி மர்ஸ்பானுடன் நாடகத்தைப் பயின்றார்.
# விஜயா மேத்தா

## தொழில்

இவர் 60களின் மராத்தி சோதனை நாடகங்களில் ஒரு முக்கிய நபராக இருந்தார்.  
சி.டி. கானோல்கரின் *ஏக் ஷூன்யா பாஜிராவ்* என்ற இவரது மேடை தயாரிப்பு சமகால இந்திய நாடக அரங்கில் ஒரு அடையாளமாக கருதப்படுகிறது. ஜெர்மானியக் கவிஞரும், நாடக ஆசிரியருமான பெர்தோல்ட் பிரெக்ட்டின் *தி காகசியன் சாக் சர்க்கிள்*, *அயோனெஸ்கோ வித் சேர்ஸ்* ஆகியவற்றைத் தழுவி மராத்தி நாடக அரங்குகளில் அறிமுகப்படுத்தினார்.  
ஜெர்மன் இயக்குநர் பிரிட்ஸ் பென்னெவிட்சுடன் இந்தோ-ஜெர்மன் நாடகத் திட்டங்களில் இணைந்து பணியாற்றினார். இதில் ஜெர்மன் நடிகர்களுடன் பிரபலமான சமசுகிருத நாடகமான முத்ரா ராக்ஷஸம் என்ற பாரம்பரிய நாடகம் இருந்தது. பெஸ்டன்ஜியைத் தவிர, இவரது பெரும்பாலான படைப்புகள் இவரது மேடை நாடகங்களின் திரைப்பட மற்றும் தொலைக்காட்சி தழுவல்களைக் கொண்டுள்ளன.
# விஜயா மேத்தா

## விருதுகள்

நாடகங்களில் சிறந்து விளங்கியதற்காக 1975ஆம் ஆண்டு சங்கீத நாடக அகாதமி விருது இவருக்கு வழங்கப்பட்டது. 1986ஆம் ஆண்டில் *ராவ் சாஹேப்* (1986) திரைப்படத்தில் நடித்ததற்காக சிறந்த துணை நடிகைக்கான தேசிய திரைப்பட விருதையும் வென்றார்.
# விஜயா மேத்தா

## சொந்த வாழ்க்கை

இவர் முதலில் நடிகை துர்கா கோட்ட்டின் மகன் ஹரின் கோட் என்பவரை மணந்தார். இருப்பினும் அவர் சிறு வயதிலேயே இறந்தார். அவர் மூலம் இவருக்கு இரண்டு மகன்கள் இருந்தனர். அதன்பிறகு, இவர் பாரூக் மேத்தா என்பவரை மணந்தார்.
# விஜயா மேத்தா

## விருதுகள்

- 1987 ஆம் ஆண்டில் இந்திய அரசால் பத்மசிறீ விருது வழங்கப்பட்டது
- 1975 சங்கீத நாடக அகாதமி விருது
- 1985 ஆசியா பசிபிக் திரைப்பட விழா : சிறந்த நடிகை: *பார்ட்டி*
- 1986 சிறந்த துணை நடிகைக்கான தேசிய திரைப்பட விருது: *ராவ் சாஹேப்*
- 2009 தன்வீர் சன்மான்
- 2012 சங்கீத நாடக அகாதமி தாகூர் ரத்னா
# சொல்லிவிடவா

இது **சொல்லிவிடவா** (*Sollividava*) என்று தமிழிலும், கன்னடத்தில் **பிரேம பரஹா** (*Prema Baraha*) என்றும் 2018 ஆண்டு வெளியான இந்திய காதல் நாடகத் திரைப்படம் ஆகும். இப்படத்தை அர்ஜுன் எழுதி இயக்கினார். இதை சிறீராம் பிலிம்ஸ் இன்டர்நேசனல் என்ற தங்களது சொந்த பதாகையின் கீழ் அவரது மனைவி நிவேதிதா அர்ஜுன் தயாரித்தார்.  
இப்படமானது கன்னடத்திலும், தமிழிலும் ஒரே சமயத்தில் தயாரிக்கபட்டது. இப்படத்தில் சந்தன் குமார், ஐஸ்வரியா அர்ஜூன் ஆகியோர் முக்கிய கதாபாத்திரங்களில் நடித்தனர். இரண்டு பதிப்புகளிலும் நடித்த துணை பாத்திரங்களுக்கு வெவ்வேறு நடிகர் குழுக்கள் பயன்படுத்தப்பட்டனர். படத்திற்கான பின்னணி இசை, பாடல் இசை ஆகியவற்றை ஜாசி கிஃப்ட் அமைத்தார். எச். சி. வேணுகோபால் ஒளிப்பதிவை மேற்கொள்ள, கே கே படத்தொகுப்பை மேற்கொண்டார். படத்தின் இரண்டு பதிப்புகளும் 9 பிப்ரவரி 2018 அன்று உலகளவில் வெளியிடப்பட்டன. வெளியீட்டின் போது, இந்தப் படம் ஒரு பெரிய துவக்கத்தைப் பெற்றது, இது கர்நாடகத்தில் வணிகரீதியான வசூல் வெற்றியைப் பெற்றது. ஆனால் தமிழில் ஏற்கத்தக்க வசூலை ஈட்டியது.
# சொல்லிவிடவா

## கதை

சஞ்சயும் ( சந்தன் குமார் ), மதுவும் ( ஐஸ்வரியா அர்ஜூன் ) ஆகியோர் போட்டி செய்தி நிறுவனங்களைச் சேர்ந்த இரண்டு பத்திரிகையாளர்கள். இருப்பினும், கார்கில் போர் குறித்த செய்திகளை சேகரிக்கும்போது அவர்கள் இருவரும் ஒன்றாக வேலை செய்யும் நிர்பந்தத்துக்கு ஆளாகின்றனர். அப்போது இருவருக்கும் இடையில் ஒரு பிணைப்பு உருவாகிறது.
# சொல்லிவிடவா

## நடிகர்கள்

| சந்தன் குமார் | சஞ்சய் |  |
| --- | --- | --- |
| ஐஸ்வரியா அர்ஜூன் | மது |  |
| சுஹாசினி | மதுவின் அத்தை |  |
| கே. விஸ்வநாத் | சீனு |  |
| பிரகாஷ் ராஜ் | இராணுவ வீரனின் தந்தை |  |
| அவினாஷ் | ரேம் |  |
| சாது கோகிலா | சதீஸ் | சஞ்சயின் நண்பர் |
| பாண்டி | சஞ்சயின் நண்பர் |  |
| ஓ. ஏ. கே. சுந்தர் | சுபேந்தரின் பேரன் |  |
| கே. விஸ்வநாத் | சீனு |  |
| ரங்காயண ரகு | ராஜேந்திரன் | நாராயணா |
| மண்டியா ரமேஷ் | மனோபாலா | அடுக்ககத் தலைவர் |
| பிரதாப் | போண்டா மணி | மதுவின் நண்பர் |
| ஜீத் ரைடட் | ஜீத் |  |
| அர்ஜுன் | சிறப்புத் தோற்றம் |  |  
; கன்னடப் பதிப்பு  
- தர்சன் "ஜெய் ஹனுமந்தா" பாடலில் சிறப்புத் தோற்றத்தில்
- சிரஞ்சீவி சர்ஜா "ஜெய் ஹனுமந்தா" பாடலில் சிறப்புத் தோற்றத்தில்
- துருவா சர்ஜா "ஜெய் ஹனுமந்தா" பாடலில் சிறப்புத் தோற்றத்தில்
- அமன்தீப் சாவ்லா "ஜெய் ஹனுமந்தா" பாடலில் சிறப்புத் தோற்றத்தில்  
; தமிழ்ப் பதிப்பு  
- யோகி பாபு யோகியாக
- நெல்லை சிவா போக்குவரத்து காவல் அதிகாரியாக
# சொல்லிவிடவா

## தயாரிப்பு

தன் மகள் ஐஸ்வரியா அர்ஜூன் முக்கியக் கதாபாத்திரத்தில் நடிக்க தமிழ், கன்னடம் என இருமொழிகளில் காதல் படத்தை தயாரித்து இயக்குவதாக 2015 திசம்பரில் அர்ஜுன் அறிவித்தார். அவர் முதலில் தனது மகளுக்கு மூன்று கதைகளைக் கூறினார். அவர் 1999 கார்கில் போரின் போது காதலித்த இரண்டு பத்திரிகையாளர்கள் பற்றிய கதையில் மிகவும் திருப்தி அடைந்தார். திரைக்கதை எழுதும் பணியில் ஈடுபட்டபோது, அர்ஜுன் ஒரு வாரம் ஆசிய நியூஸ் இன்டர்நேஷனல் செய்தி நிறுவனதின் அலுவலகத்தில் நடப்பதை அவதானித்தபடி இருந்தார். மேலும் கார்கில் பகுதியையும் பார்த்தார். கன்னட நடிகர் சேத்தன் குமார் இந்த படத்தில் முன்னணி நடிகராக நடிக்க ஒப்பந்தம் செய்யப்பட்டார். இதன் வழியாக தமிழ் படங்களில் அவர் அறிமுகமானார். 2016 மேயில், சேத்தன் குமார் இந்த படத்தில் இருந்து விலகினார். படத்தில் அவரது கதாபாத்திரம் அவருக்கு மகிழ்ச்சியளிக்கவில்லை, அவருக்கு பதிலாக மற்றொரு கன்னட நடிகரான சந்தன் குமார் ஒப்பந்தம் செய்யப்பட்டார். அவரது பாத்திரத்திற்காக, ஐஸ்வர்யா அர்ஜுன் 1999 ஆயுத மோதலின் போது பத்திரிகையாளராக பணியாற்றிய பர்கா தத்தின் பாணியையும் பண்புகளையும் கவனமாக அவதானித்தார்.  
இந்த படத்தின் பணிகள் 2016 மேயில் தொடங்கப்பட்டது. அதைத் தொடர்ந்து விரைவில் படப்பிடிப்பின் விளம்பரத்திற்கான ஒளிப்படங்கள் வெளியாயின. படத்தின் முதல் கட்டப் படப்பிடிப்பு 2016 யூலையில் நிறைவடைந்தது. சுஹாசினி, கே. விஸ்வநாத் ஆகியோரும் படத்தின் நடிகர் குழுவில் இணைந்தனர். இந்த படம் தர்மசாலா, சென்னை, ஐதராபாத், கேரளம், மும்பை, சுவிட்சர்லாந்து, இத்தாலி ஆகிய நாடுகளில் படமாக்கப்பட்டது. 2017 ஆகத்தில், படத்தின் தமிழ் பெயரானது காதலின் பொன்வீதி என்பதிலிருந்து சொல்லிவிடவா என்று மாற்றப்பட்டது. *பிரேம பரஹா என்னும்* கன்னடப் பெயரானது அர்ஜூனின் படமான *பிரதாப்* (1990) படத்தில் இடம்பெற்ற பாடல் வரியில் இருந்து எடுக்கபட்டது.
# சொல்லிவிடவா

## இசை

இந்த படத்தின் பின்னணி இசை, பாடல் இசை ஆகியவற்றை ஜாசி கிஃப்ட் அமைத்தார். இந்த இசையின் கன்னட தமிழ் பதிப்புகளை யு 1 ரெக்கார்ட்ஸ் நிறுவனம் வெளியிட்டது. இந்த பாடல் தொகுப்பில் சேர்க்கப்பட்ட கதாநாயகி அறிமுக கருப்பொருள் இசையை அருல்தேவ் இசையமைத்தார்.  
; கன்னட பதிப்பு  
; தமிழ் பதிப்பு
# சொல்லிவிடவா

## வெளியீடு

படத்தின் தயாரிப்பு செலவு 5 கோடி ஆகும்.
# சீமத்துரை

**சீமத்துரை** (*Seemathurai*) என்பது 2018 ஆம் ஆண்டு வெளியான தமிழ்த் திரைப்படம் ஆகும். இப்படத்தை அறிமுக இயகுநர் சந்தோஷ் தியாகராஜன் இயக்கியுள்ளார். இப்படத்தில் கீதன் பிரிட்டோ, வர்சா பொல்லம்மா ஆகியோர் முக்கிய கதாபாத்திரங்களில் நடித்தனர்.
# சீமத்துரை

## நடிகர்கள்

- கீதன் பிரிட்டோ மருதுவாக
- வர்சா பொல்லம்மா பூரணியாக
- ஆதேஷ் பாலா
- விஜி சந்திரசேகர் மருதுவின் தாயாக
- *கயல்* வின்சென்ட் இந்த படத்தில் தென் தமிழக பேச்சுவழக்கை பேச வர்ஷா பொல்லம்மாவுக்கு பயிற்சி அளிக்கப்பட்டது.
# சீமத்துரை

## இசை

இபடத்திற்கான இசையை ஜோஸ் பிராங்க்ளின் அமைத்தார்.  
- "தஞ்சாவூர் மேளத்துக்கு" - வேல்முருகன்
- "ஆகயம் என்ன" - சிரேயா கோசல், சுவேதா மோகன், கே. ஜி. ரஞ்சித்
- "முதல் முறை" - ஜோஸ் பிராங்க்ளின்
- "கருவேலங் காட்டுக்கு" - சத்தியபிரகாஷ், அனிதா கார்த்திகேயன்
# சீமத்துரை

## வெளியீடு

*டைம்ஸ் ஆப் இந்தியா* ஐந்து நட்சத்திரங்களில் இரண்டைக் கொடுத்தது, "இந்த கிராமப்புற காதல் கதை, மற்றொரு *களவாணி* படமாக்க முயற்சிப்பதாகத் தெரிகிறது. என்றது.
# கழுகு 2

**கழுகு 2** (*Kazhugu 2*) என்பது 2019ஆம் ஆண்டு வெளியான இந்திய தமிழ் நகைச்சுவை பரப்பரப்பூட்டும் திரைப்படம் ஆகும். சத்யசிவா எழுதி இயக்கிய இப்படத்தில் கிருஷ்ணா சேகர் மற்றும் பிந்து மாதவி ஆகியோர் முக்கிய கதாபாத்திரங்களில் நடித்துள்ளனர். இது 2012 ஆம் ஆண்டு வெளியான *கழுகு* திரைப்படத்தின் தொடர்ச்சியாகும். இதை மதுக்கூர் பிலித்ஸ் பதாகையின் கீழ் சிங்காரவேலன் தயாரித்தார். படத்திற்கு யுவன் சங்கர் ராஜா இசையமைத்தார். படம் ஆகஸ்ட் 1, 2019 அன்று வெளியானது. இப்படத்தின் இந்தி தொழியாக்கப் பதிப்பு 22 சூன் 2020 அன்று தின்சாக் தொலைக்காட்சி அலைவரிசையில் அஸ் *எ சதீர் சோர் என்ற பெயரில் ஒளிபரப்பப்பட்டது.*
# கழுகு 2

## கதை

இக்கதையானது இரண்டு சின்ன திருடர்களான ஜானி ( கிருஷ்ணா ), அவனது கூட்டாளியான காளி ( காளி வெங்கட் ) ஆகியோரைச் சுற்றி நடக்கிறது. தோட்ட மேளாளார் அவர்களை வேட்டைக்காரர்கள் என்று நினைத்து தொட்டத்தில் தொழிலாளர்களுக்கு இடஞ்சலாக உள்ள செந்நாய்களை விரட்ட அவர்களை அழைத்து வருகிறார். வந்த இடத்தில் மேலாளரின் மகளை ஜானி காதலிக்கிறான். அடுத்து என்ன நடக்கிறது என்பது படத்தின் எஞ்சிய பகுதியாகும்.
# கழுகு 2

## நடிகர்கள்

- கிருஷ்ணா சேராவாக
- பிந்து மாதவி மெர்லியாக
- காளி வெங்கட் காளியாக
- எம். எசு. பாசுகர் மாரியாக
- ஹரீஷ் பேரடி ச.ம.உ ஆக
- Rama மெரிலியின் தாயாக
- வெங்கட் சுபா தாசாக
- நெல்லை சிவா தலைமைக் காவலராக
- இராசேந்திரநாத் காவல் ஆய்வாளராக
- அமிர்தலிங்கம் காவரலாக
- சங்கர்நாக் விஜயன் சங்கராக
- கிரேன் மனோகர்
- யாசிகா ஆனந்த் சிறப்புத் தோற்றத்தில்
# கழுகு 2

## தயாரிப்பு

கிருஷ்ணா முக்கியக் கதாபாத்திரத்தில் நடித்த சத்தியசிவா இயக்கிய இப்படத்தை 2018 ஆம் ஆண்டில் திருப்பூர் பி. ஏ. கணேசன் தயாரிப்பதாக அறிவித்தார். *கழுகு 2* படப்பிடிப்பானது சூலை 3 ஆம் தேதி தொடங்கியது.
# கழுகு 2

## இசை

இந்த படத்தின் அனைத்து பாடல்களுக்கும் யுவன் சங்கர் ராஜா இசை அமைத்தார். சத்தியசிவாவின் இதற்கு முந்தைய படமான *கழுகு* படத்திற்கும் அவரே இசை அமைத்திருந்தார். *சகலகலா வள்ளி* என்ற பாடலுக்கு யாசிகா ஆனந்த் ஆடினார். அதில் அவரைத் தவிர 300 நடனக் கலைஞர்களும் இடம்பெற்றிருந்தனர்.
# பெர்பர் தேரை

| <div>காப்பு நிலை</div> |  |
| --- | --- |
| <div>  
தீவாய்ப்பு கவலைக் குறைந்த இனம் <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | நீர்நில வாழ்வன |
| வரிசை: | வாலற்றவை |
| குடும்பம்: | பபோனிடே |
| பேரினம்: | *இசுகிளிரோபைரசு* |
| சிற்றினம்: | <div>***இ. மாவுரிடேனிகா***</div> |
| **<span>*இசுகிளிரோபைரசு மாவுரிடேனிகா*</span>**
<small>செலிகள்</small>, 1841 |  |
| - |  |
# நூர் பானோ (பாடகர்)

**நூர் பானோ** (Noor Bano) (1942 - 14 பிப்ரவரி 1999) பாக்கித்தானின் சிந்து மாகாணத்தைச் சேர்ந்த நாட்டுப்புற பாடகர் ஆவார். இவரது சிறந்த மற்றும் இனிமையான குரல் காரணமாக, இவர் சிந்து முழுவதும், குறிப்பாக கிராமப்புற சிந்தில் பிரபலமாக இருந்தார்.
# நூர் பானோ (பாடகர்)

## சுயசரிதை

நூர் பானோ 1942ஆம் ஆண்டில் பாதின் மாவட்டத்திற்கு அருகிலுள்ள மிதூ கோபாங் என்ற கிராமத்தில் பிறந்தார். பின்னர், இவர் தல்ஹார் என்ற பகுதிக்குச் சென்றார். இவரது தந்தையின் பெயர் சுலைமான் கோபாங், ஒரு ஏழை விவசாயியாவார். இவர் எந்தப் பள்ளிக்கும் செல்லவில்லை. அருகிலுள்ள கிராமங்களில் திருமணப் பாடல்களைப் பாடி வந்தார். ஹயாத் கோபாங் மற்றும் உஸ்தாத் மிதூ கச்சி ஆகியோரிடமிருந்து இசையில் பயிற்சி பெற்றார்.
# நூர் பானோ (பாடகர்)

## வானொலியில் பாடுதல்

பிரபல அறிஞர்கள் பிர் அலி முகம்மது ஷா ரசிதி, பிர் ஹசாமுதீன் ஷா ரசிதி ஆகியோர் சிந்துவின் இசை மற்றும் கலாச்சாரத்தில் பிரபலமானவர்கள். தல்ஹாரில் உள்ள சையத் வாடல் ஷா ரசிதியின் இல்லத்திற்கு அவர்கள் வந்தபோது ஒரு இசை நிகழ்ச்சியில் பாட நூர் பானோ அழைக்கப்பட்டார். விருந்தினர்கள் இவரது இயல்பான இனிமையான குரலால் மிகவும் ஈர்க்கப்பட்டனர். மேலும், பாக்கித்தான் வானொலியில் பாடுமாறு அறிவுறுத்தினர். சையத் வாடல் ஷாவின் மகன் பிர் ஜமான் ஷா ரசிதி 1960களின் பிற்பகுதியில் வானொலியில் இவரை அறிமுகப்படுத்தினார். பாக்கித்தான் வானொலியில் இவரது முதல் பாடல் மூலம் சிந்துவின் ஒவ்வொரு கிராமத்திலும் இவர் பிரபலமடைந்தார். 1970கள் மற்றும் 1980களில் சிந்துவின் மிகவும் பிரபலமான பெண் நாட்டுப்புற பாடகர்களில் ஒருவராக இருந்தார்.
# நூர் பானோ (பாடகர்)

## பாடல்

பாக்கித்தானில், இவர் ஒரு தனி பாடகியாக பெரும்பாலான பாடல்களைப் பாடினார். இருப்பினும், பிரபல பாடகர்களான மாஸ்டர் முஹம்மது இப்ராஹிம், மிதூ கச்சி, ஜரினா பலோச் , அமினா ஆகியோருடனும் இவர் பாடினார். "லாடா" அல்லது "சஹெரா "என்று அழைக்கப்படும் சிந்தி திருமண பாடல்களுக்கும் இவர் பிரபலமாக இருந்தார். இவரது சில பாடல்கள் பாக்கித்தான் வானொலியின் இசை நூலகத்தில் கிடைக்கின்றன.
# நூர் பானோ (பாடகர்)

## இறப்பு

இவர் 1999 பிப்ரவரி 14 அன்று தல்ஹாரில் இறந்தார், ஹைதர் ஷா லக்கியாரி கல்லறையில் அடக்கம் செய்யப்பட்டார். இவரது மகள் ஹுமிரா கோபாங்கும் ஒரு பாடகி, ஆனால் அவரால் தனது தாயின் புகழை அடைய முடியவில்லை.
# இலட்சுமிபாய் திலக்

**இலட்சுமிபாய் திலக்** (Lakshmibai Tilak) (1868-1936) இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.
# இலட்சுமிபாய் திலக்

## வாழ்க்கை

இவரது காலத்தின் சமூக வழக்கப்படி, இவரது தனது 11 வயதில் பெற்றோர்களால் நாராயண் வாமன் திலக் என்பவருக்கு திருமணம் செய்து வைக்கப்பட்டார்.  
நாராயண் வாமன் திலக் ஒரு திறமையான மராத்தி கவிஞர். அவர் அடிப்படை மராத்தியைப் படிக்கவும் எழுதும் அளவிற்கு இவருக்கு முறையான அடிப்படைக் கல்வியைக் கொடுத்தார். தனது கணவர் கிறிஸ்தவ மதத்திற்கு மாறியபோது, முதலில் இவர் அதிர்ச்சியடைந்தார். இருப்பினும், படிப்படியாக, இறுதியில் இவரும், ஒரு கிறிஸ்துவத்திற்கு மாறினார். முறையான கல்வி குறைவாக இருந்தபோதிலும், தனது சொந்த முயற்சியில் இவரும் சில சிறந்த கவிதைகளை இயற்றினார். மேலும், அவர் தனது சுயசரிதையை *ஸ்மிருதிச்சித்ரே* என்ற தலைப்பில் எழுதினார். இது மராத்தி இலக்கியத்தில் ஒரு தலைசிறந்த படைப்பாக மாறியது. சுயசரிதை 1934 -1937 காலப்பகுதியில் நான்கு பகுதிகளாக வெளியிடப்பட்டது. 1950ஆம் ஆண்டில், *ஈ. ஜோசபின் இன்க்ஸ்டர்* என்பவர் இதனை *ஐ ஃபாலோ ஆஃப்டர்* என்ற தலைப்பில் ஆங்கிலத்தில் மொழிபெயர்த்தார்.  
நாராயண் வாமன் திலக் மராத்தியில் இயேசு கிறிஸ்துவின் படைப்புகளை விவரிக்கும் "கிறிஸ்டாயனா" என்ற காவியத்தை இசையமைக்கத் தொடங்கினார். இருப்பினும், அதன் பத்து அத்தியாயங்களை முடித்த பின்னர் அவர் இறந்தார். இலட்சுமிபாய் அக்காவியத்தை 64 அத்தியாயங்களை சேர்த்து முடித்தார்.
# இலட்சுமிபாய் திலக்

## நூல்பட்டியல்

### முதன்மை

- Tilak, Laksmibai. Smrtichitren. Serialized in the weekly Sanjivani.
- Tilak, Laksmibai. Smrtichitren, Part 1. 15 December 1934.
- Tilak, Laksmibai. Smrtichitren, Part 2. 1935.
- Tilak, Laksmibai. Smrtichitren, Part 3, 1936.
- Tilak, Laksmibai. Smrtichitren, Part 4. 15 December 1935. [or 1937?] 7 impressions up to 1953.
- Tilak, Laksmibai. Smrtichitren. Abridged version, ed. K.B. Devale. Mumbai, 1940.
- Tilak, Laksmibai. I Follow After. English tr. of Part 1 by E. Josephine Inkster. London / Madras: Oxford University Press, 1950. 353 pp.
- Tilak, Laksmibai. Smrtichitren. Abridged version, Sahitya Akademi, Mumbai, 1958, 1968.
- Tilak, Laksmibai. Sampurna Smrtichitren. Parts 1-4. Abhinava avrtti, ed. Ashok D. Tilak. 1st ed. 1973.
- Tilak, Laksmibai. Smrtichitren. Abridged version, ed. H.A. Bhave, Varda Prakashan, Pune, 1987. Second impression / edition 1989.
- Tilak, Laksmibai. Sampurna Smrtichitren. Parts 1-4. Abhinava avrtti, ed. Ashok D. Tilak. 2nd ed. 1989.
- Tilak, Laksmibai and Devadatta Tilak. Sampurna Smritichitren. Ed. Ashok Devadatta Tilak. 3rd revised ed. Mumbai: Popular Prakashan, 1996. Containing all 4 parts, plus other scholarly apparatus (introduction, notes, index).
- Tilak, Laksmibai. I follow after: An Autobiography. Delhi: OUP, 1998.
- Tilak, Laksmibai. (Sanksipta) Smrtichitren. Ed. Devadatta Narayan Tilak. Mumbai: Popular Prakashan, 2000. (1st ed. 1958, 4th ed. 1996).
- Tilak, Laksmibai. Bharali Ghagar. Ed. K.B. Devale. Mumbai, 1948.
- Tilak, Laksmibai. *'Agadi Step by Step.’ Testimony of Lakshmibai Tilak in her own words.* Ed. Ashok Devdatt Tilak. Nashik: Mayawati A. Tilak, Shantisadan, 1968.
# இலட்சுமிபாய் திலக்

## நூல்பட்டியல்

### இடைநிலை

- George, Anthony D. *Svatantryapurvakalatila Dharmantarita Khristi Vyaktinci Atmanivedane Samajika Ani Vangmayina Abhyasa*. Mumbai: Mumbai Vidyapeeth, 2007. [PhD. submitted to Bombay University on Marathi converts to Christianity of the Pre-Independence (1947) era.]
# தவழும் கோழிகள்

**தவழும் கோழிகள்** (*Creeper chickens*) என்பன அசாதாரணமாகக் குறுகிய கால்களைக் கொண்ட கோழியினமாகும். இதனால் இவற்றால் தரையில் சில சென்டிமீட்டர் தூரம் மட்டுமே நகர முடியும். காண்டிரோடிஸ்ட்ரோபி எனப்படும் இந்நிலையானது மந்தமான ஆபத்தான அல்லீல், *சி.பி.* யால் ஏற்படுகிறது. பல கோழியினங்களில் சிறப்பியல்புகள் காணப்படுகின்றன. அவை, ஜப்பானின் சாபோ மற்றும் ஜிட்டோக்கு இனங்கள், பிரான்சின் கோர்ட்-பட்டேஸ், ஜெர்மனியின் க்ரூப்பர், டென்மார்க்கின் லுட்டேஹான்ஸ் மற்றும் ஸ்காட்ஸ் டம்பி.
# தவழும் கோழிகள்

## தவழும் மரபணு

தவழும் மரபணு *சிபி* என்பது 1925ஆம் ஆண்டு கட்லர் என்பவரால் விவரிக்கப்பட்டது. மேலும் 1930ஆம் ஆண்டில் லேண்டவுர் மற்றும் டன் ஆகியோரால் உறுதிப்படுத்தப்பட்டது. *சிபி* எனும் அடையாளம் 1933ஆம் ஆண்டில் ஹட் அவர்களால் ஒதுக்கப்பட்டது. 1942ல் சாபோவில் உள்ளது லாண்டராலும் 1972ல் ஜிட்டோகோகோவில் சிபுயாவாலும் உறுதிப்படுத்தப்படது.
# சுமிதா தல்வால்கர்

**சுமிதா தல்வால்கர்** (Smita Talwalkar) (5 செப்டம்பர் 1954 - 6 ஆகத்து 2014) ஒரு மராத்தித் திரைப்பட நடிகையும், தயாரிப்பாளரும், இயக்குநரும் ஆவார். *கலாத் நகலத்* (1989), *து திதே மீ* (1998) படங்களின் தயாரிப்பாளராக இரண்டு தேசிய திரைப்பட விருதுகளை வென்றுள்ளார்.
# சுமிதா தல்வால்கர்

## தொழில்

1954 செப்டம்பர் 5 அன்று இவர் சுமிதா கோவில்கராகப் பிறந்தார். இவர், தான் நடிப்புக்கு அறிமுகமாவதற்கு 17 ஆண்டுகளுக்கு முன்பு ஒரு தொலைக்காட்சி செய்தி வாசிப்பாளராக இருந்தார். ஒரு நடிகையாக இவரது ஆரம்ப வெற்றிகரமான படங்களில் 1986ஆம் ஆண்டு வெளியான *து சௌபாக்யவதி* *ஹோ*, *கத்பாத் கோட்டாலா* ஆகியவை அடங்கும். *கத்பாத் கோட்டாலா* ஒரு நகைச்சுவை காதல் படம், பல்வேறு குறிப்பிடத்தக்க நடிகர்கள் இதில் நடித்திருந்தனர். 1989ஆம் ஆண்டில் *அஸ்மிதா சித்ரா* என்ற திரைப்பட நிறுவனத்தின் கீழ் தனது முதல் படமான *கலாத் நகலத்* படத்துடன் திரைப்பட தயாரிப்பாளரனார். திருமணத்திற்கு புறம்பான விவகாரத்தில் பெற்றோர்களில் ஒருவர் ஈடுபட்டுள்ள குடும்பங்கள் மற்றும் குழந்தைகளின் நுட்பமான கதையை இந்தப் படம் கையாண்டது. இயக்குநர் காஞ்சன் நாயக் இயக்கியிருந்த இப்படம் 37வது தேசிய திரைப்பட விருதுகளில் சிறந்த மராத்தி அம்சமாக தேர்வு செய்யப்பட்டது.  
இவர், "அஸ்மிதா சித்ர அகாதமி" என்ற பெயரில் ஒரு நடிப்புப் பள்ளியையும் நடத்தி வருகிறார். இது புனே, மும்பை மற்றும் தானே ஆகிய இடங்களில் பல்வேறு இடங்களில் அமைந்துள்ளது. மேலும், பல்வேறு துறைகளில் 300 முதல் 350 மாணவர்களுக்கு பயிற்சி அளிக்கிறது. தொலைக்காட்சி நடிகையான பூர்ணிமா தல்வால்கர் சுமிதாவின் மற்றொரு மருமகளாவார்.
# சுமிதா தல்வால்கர்

## இறப்பு

2010ஆம் ஆண்டில் சுமிதா தல்வால்கர் சூல்பைப் புற்றுநோயால் பாதிக்கப்பட்டு வேதிச்சிகிச்சை பெற்று வந்தார். இவர் தனது 60வது பிறந்தநாளுக்கு ஒரு மாதத்திற்கு முன்னர் மும்பையின் ஜாஸ்லோக் மருத்துவமனையில் 2014 ஆகத்து 6 அன்று இறந்தார்.
# தேசிய நாடகப் பள்ளி

**தேசிய நாடகப் பள்ளி (National School of Drama**) என்பது இந்தியாவின் புதுதில்லியில் அமைந்துள்ள ஒரு நாடக பயிற்சி நிறுவனமாகும். இது இந்திய அரசின் கலாச்சார அமைச்சகத்தின் கீழ் ஒரு தன்னாட்சியான அமைப்பாக செயல்படுகிறது. இது 1959ஆம் ஆண்டில் சங்கீத நாடக அகாதமியால் அமைக்கப்பட்டது. மேலும், 1975இல் ஒரு சுயாதீனமான பள்ளியாக மாறியது. 2005ஆம் ஆண்டில், இதற்கு பல்கலைக்கழக அந்தஸ்து வழங்கப்பட்டது. ஆனால் 2011இல் அது ரத்து செய்யப்பட்டது.
# தேசிய நாடகப் பள்ளி

## வரலாறு

பள்ளியின் தோற்றம் 1954ஆம் ஆண்டில் ஒரு கருத்தரங்கில் தொடங்கியது. அங்கு நாடகத்திற்கான ஒரு மைய நிறுவனம் உருவாக்கப்பட வேண்டும் என்ற யோசனை உருவாக்கப்பட்டது. பின்னர், 1955ஆம் ஆண்டில் ஒரு வரைவுத் திட்டம் தயாரிக்கப்பட்டது. ஜவகர்லால் நேருவை அதன் தலைவராகக் கொண்டிருந்த சங்கீத நாடக அகாதமி, நிறுவனத்திற்கான திட்டங்களை மேற்கொகொள்ளத் தொடங்கியது. இதற்கிடையில், தில்லியின் பிற இடங்களில், யுனெஸ்கோவின் உதவியுடன் பாரதிய நாட்டிய சங்கம் என்ற சுயாதீன நிறுவனம் 20 சனவரி 1958 இல் நிறுவப்பட்டது. சூலை 1958 இல் சங்கீத நாடக அகாதமி இதனை கையகப்படுத்தியது.  
அடுத்த ஆண்டில், அரசாங்கம் இதை புதிதாக நிறுவப்பட்ட பள்ளியுடன் இணைத்தது. இதனால் தேசிய நாடகப்பள்ளி ஏப்ரல் 1959 இல் சங்கீத நாடக் அகாதமியின் அனுசரணையில் நிறுவப்பட்டது. ஆரம்பத்தில், இந்த பள்ளி மேற்கு நிசாமுதீனில் அமைந்திருந்தது. மற்றும் 'தேசிய நாடகப்பள்ளி மற்றும் ஆசிய நாடக நிறுவனம்' என்று அழைக்கப்பட்டது, அதன் முதல் தொகுதி மாணவர்கள் 1961 இல் வெளியேறினர். இந்நிறுவனத்தின் இயக்குநராக இருந்த காலத்தில், இப்ராஹிம் அல்காசி (1962-1977), பாடத்திட்டத்தை மாற்றியமைத்தது மட்டுமல்லாமல், மாணவர்கள் வாடகைக்கு எடுத்த கைலாஷ் காலனி வீட்டின் கொல்லைப்புறத்தில் ஒரு நாடக அரங்கத்திற்கான தளங்களைத் கட்டியெழுப்பினர். பின்னர் இது அங்கே செயல்பட ஆரம்பித்தது. பின்னர் அது தற்போதைய இடத்திற்கு சென்றபோது, அவர் 200 இருக்கைகள் கொண்ட நாடக அரஙக்ம் மற்றும் ஒரு ஆலமரத்தின் கீழ் திறந்தவெளி மேக்தூத அரங்கம் உள்ளிட்ட இரண்டு அரங்கங்களையும் உருவாக்கினார். செப்டம்பர் 10, 2020 நிலவரப்படி, தேசிய நாடகப் பள்ளியின் தலைவராக பரேஷ் ராவல் நியமிக்கப்பட்டுள்ளார்.
# தேசிய நாடகப் பள்ளி

## தன்னாட்சி நிறுவனம்

1975ஆம் ஆண்டில் இது ஒரு தன்னாட்சி அமைப்பாக மாறியது. முந்தைய கல்வி அமைச்சகம் மற்றும் கலாச்சார அமைச்சகம், கலாச்சாரத் துறை, ஆகியவற்றின் மூலம்'தேசிய நாடகப் பள்ளி' என்ற பெயருடன், மே 1975இல் இடமாற்றம் செய்யப்பட்டது.
# தேசிய நாடகப் பள்ளி

## பாரத் ரங் மகோத்சவம்

1999 ஆம் ஆண்டில், பள்ளி 'பாரத் ரங் மகோத்சவம்' என்ற அதன் முதல் தேசிய நாடக விழாவை ஏற்பாடு செய்தது. பொதுவாக ஒவ்வொரு ஆண்டும் சனவரி இரண்டாவது வாரத்தில் விழா நடைபெறுகிறது. 2008ஆம் ஆண்டில், நிறுவனம் தனது வருடாந்திர நாடக விழாவான 'பாரத் ரங் மகோத்சவத்தை' நாடு முழுவதிலுமிருந்து அதன் முன்னாள் மாணவர்களை வரவழைத்தது. மும்பையில் நடந்த திருவிழாவின் செயற்கைக்கோள் பதிப்பில், இரத்தன் தியாமின் முன்னுரை, பன்சி கவுல் (ஆரண்யாதிபதி தாந்தியா), நீலம் மான்சிங் சவுத்ரி (தி சூட்), சஞ்சய் உபாத்யாய் (ஹர்சிங்கர்), பஹருல் இஸ்லாம் (ஆகாஷ்), மோகன் மகரிஷ் மற்றும் எம்.கே.ரெய்னா ( ஸ்டே எட் வொயில்) போன்றவர்களின் நாடகங்களைக் காண்பித்தது. வாமன் கேந்திரே 2013ஆம் ஆண்டில் பள்ளியின் இயக்குநராக நியமிக்கப்பட்டார். அவர் ஐந்தாண்டு காலத்திற்கு பணி புரிந்தார்.
# தேசிய நாடகப் பள்ளி

## குறிப்பிடத்தக்க முன்னாள் மாணவர்கள்

- அனுபம் கெர்
- அதுல் குல்கர்ணி
- பி. ஜெயஸ்ரீ
- பி. வி. கராந்த்
- இர்பான் கான்
- நசிருதீன் ஷா
- நவாசுதீன் சித்திகி
- நீனா குப்தா
- ஓம் பூரி
- பங்கஜ் திரிபாதி
- பியுஷ் மிஷ்ரா
- ரீட்டா கங்குலி
- ரோகினி ஹட்டங்காடி
- சதீசு கௌசிக்
- சீமா பிஸ்வாஸ்
- சுரேகா சிக்ரி
# திரிவேணி கலா சங்கம்

**திரிவேணி கலா சங்கம்** (Triveni Kala Sangam) புது தில்லியிலுள்ள ஒரு முக்கியமான கலாச்சார, கலை, கல்வி மையமாகும். 1950ஆம் ஆண்டில் நிறுவப்பட்ட இந்த நிறுவனத்திற்கு சுந்தரி கே. ஸ்ரீதரணி, நிறுவன இயக்குநராக இருந்தார். இது நான்கு கலைக்கூடங்கள், ஒரு அரங்கம், வெளிப்புற அரங்கம், திறந்தவெளி சிற்பக்கலைக் கூடம் ஆகியவற்றைக் கொண்டுள்ளது. இது தவிர அதன் பல்வேறு கலைகளையும் இசை மற்றும் நடன வகுப்புகளையும் இயக்குகிறது. இது மாண்டி ஹவுஸ் வட்டச்சாலை மற்றும் பெங்காலி சந்தைக்கு இடையில் தான்சேன் மார்க்கில் அமைந்துள்ளது.
# திரிவேணி கலா சங்கம்

## வரலாறு

தில்லியில் ஒரு நடன நிறுவனத்தைத் தொடங்குவதற்கான யோசனையை 1950ஆம் ஆண்டில் நடனக் கலைஞர் உதய் சங்கரின் முன்னாள் மாணவி சுந்தரி கே. ஸ்ரீதரணி எழுப்பினார். 'திரிவேணி கலா சங்கம்' என்ற பெயர் புல்லாங்குழல் கலைஞரான விஜய் ராகவ் ராவ் என்பவரால் உருவாக்கப்பட்டது. இதன் பொருள் "கலைகளின் சங்கமம்" என்பதாகும். கன்னாட்டு பிளேசு, புது தில்லிபுது தில்லியின் கன்னாட்டு பிளேசிலுள்ள]] ஒரு காபி உணவகத்துக்கு மேலே ஒரு அறையில் பிரபல கலைஞர் கே. எஸ். குல்கர்னியின் கீழ் இரண்டு மாணவர்களுடன் இது தொடங்கப்பட்டது. விரைவில் இவரது முயற்சிகள் கவனிக்கப்பட்டன. ஜவகர்லால் நேரு நிறுவனத்திற்கான நிலத்தை ஒதுக்கினார். படிப்படியாக, இவர் ஒரு சிறிய குழுவினரை ஏற்பாடு செய்து, இசை நிகழ்ச்சிகளை ஏற்பாடு செய்யத் தொடங்கினார். மேலும், நிதியினைச் சேகரித்தார். குரு ராஜ்குமார் சிங்காஜித் சிங் 1954ஆம் ஆண்டில் மணிப்பூர் நடனப் பிரிவின் தலைவராக திரிவேணியில் சேர்ந்தார். பின்னர் 1962ஆம் ஆண்டில், 'திரிவேணி பாலே'வை நிறுவினார். அதில் அவர் இயக்குநராகவும், முதன்மை நடனக் கலைஞராகவும் இருந்தார்.
# திரிவேணி கலா சங்கம்

## கட்டுமானம்

அரை ஏக்கர் நிலப்பரப்பில் உள்ள கலைக்கூடங்கள், அரங்கம், நூலகம், புகைப்பட அறை, பணியாளர்கள் குடியிருப்பு, வகுப்பறைகள் ஆகியவற்றின் பல்நோக்கு வளாகத்தை வடிவமைக்க ஒரு அமெரிக்க கட்டிடக் கலைஞர் நியமிக்கப்பட்டார். இறுதியாக கட்டுமானம் 1957இல் தொடங்கியது, இறுதியில் மார்ச் 3, 1963இல், தற்போதைய கட்டிடம் திறக்கப்பட்டது.  
இந்தியாவில் புகழ்பெற்ற அமெரிக்க கட்டிடக் கலைஞரான ஜோசப் ஆலன் ஸ்டீன் (1957-1977) எழுப்பிய முதல் கட்டிடங்களில் இதுவும் ஒன்றாகும் அவர் புது தில்லியில் இந்தியா சர்வதேச மையம், லோதி சாலை, இந்தியா வாழ்விட மையம் போன்ற பல முக்கியமான கட்டிடங்களையும் வடிவமைத்தார். நவீன கட்டிடக்கலை பாணியில் வடிவமைக்கப்பட்ட இந்த வளாகம் அதன் "பலவகை நோக்கங்களுக்காக பல இடங்கள்" மற்றும் ஜாலி வேலைகள் (கல் அலங்காரங்கள்) ஆகியவற்றால் குறிப்பிடப்பட்டுள்ளது. இது ஸ்டீனின் தனிச்சிறப்பாக மாறியது.
# திரிவேணி கலா சங்கம்

## கலைக் கண்காட்சி

பாரம்பரிய கலைக் கண்காட்சி 1977ஆம் ஆண்டில் பிரபல நாடக ஆளுமையும், நாடக இயக்குனருமான இப்ராஹிம் அல்காசியின் மனைவி ரோஷன் அல்காசி என்பவரால் நிறுவப்பட்டது. இது தில்லி முழுவதும், குறிப்பாக தெற்கு தில்லியில், பல வணிக கலைக்கூடங்கள் திறக்கப்படுவதற்கான ஒரு காலகட்டமாக இருந்தது. அதன்பிறகு திரிவேணி அதன் "வணிகரீதியான" அணுகுமுறையை பராமரிக்க முடிந்தது. ரோஷன் 2007இல் தான் இறக்கும் வரை 40 ஆண்டுகளுக்கும் மேலாக இந்தக் கலைக்கூடத்தை நடத்தி வந்தார் . இன்று இப்ராஹிம் தனது எண்பது வயதுகளில் இருந்தாலும் அதன் இயக்குநராகத் தொடர்கிறார்.
# திரிவேணி கலா சங்கம்

## உணவகம்

திரிவேணி கலா சங்கத்தில் உள்ள தேயிலை மொட்டை மாடி உணவகம் கலைஞர்கள், மாணவர்கள், அறிஞர்கள் சந்திக்கும் ஒரு பிரபலமான இடமாக மாறியது. குறிப்பாக சிறப்பான உணவுகளுக்கு பெயர் பெற்றது. இது 70கள் மற்றும் 80களில் பிரபலமாக இருந்தது. தில்லி முழுவதும் மற்ற கலை மையங்கள் வரத் தொடங்கியபோதும் இது பிரபலமாகவே இருந்தது. பல ஆண்டுகளாக, திரிவேணி உறுப்பினர் அல்லது நுழைவுச் சீட்டு நிகழ்ச்சிகள் இல்லாத ஒரே பொது நிறுவனமாக இருந்து வருகிறது.
# திரிவேணி கலா சங்கம்

## விருது

திரிவேணியின் நிறுவனரும் இயக்குனருமான சுந்தரி கே. ஸ்ரீதரணிக்கு 1992 ல் இந்திய அரசு பத்மசிறீ வழங்கி கௌரவித்தது.
# திரிவேணி கலா சங்கம்

## இறப்பு

இவர் 2012 ஏப்ரல் 7 அன்று புதுதில்லியில், தனது 93 வயதில் இறந்தார். இவரது மகன் அமர் ஸ்ரீதரணி திரிவேணியின் பொதுச் செயலாளராக உள்ளார்.
# அபிசேக் பானர்ஜி

**அபிசேக் பானர்ஜி** (**Abhishek Banerjee**) (பிறப்பு: 7 நவம்பர் 1987) இந்தியாவின் மேற்கு வங்க மாநில அகில இந்திய திரிணாமுல் காங்கிரசு கட்சி அரசியல்வாதி ஆவார். அபிசேக் பானர்ஜி அகில இந்திய திரிணாமுல் காங்கிரசு கட்சியின் தலைவரும், மேற்கு வங்க முதலமைச்சரான மம்தா பானர்ஜியின் அண்ணன் மகன் ஆவார்.  
இந்தியத் திட்டமிடல் மற்றும் மேலாண்மைக் கழகத்தில் பட்டம் பெற்ற அபிசேக் பானர்ஜி, 2014 இந்தியப் பொதுத் தேர்தலில், தெற்கு 24 பர்கனா மாவட்டத்தில் உள்ள டையமண்ட் துறைமுக மக்களவைத் தொகுதிலிருந்து, இந்திய நாடாளுமன்ற மக்களவைக்கு தேர்ந்தெடுக்கப்பட்டார்.2019 இந்தியப் பொதுத்தேர்தலில் இவர் மீண்டும் டையமண்ட் துறைமுகம் தொகுதியிலிருந்து மீண்டும் மக்களவை உறுப்பினராகத் தேர்ந்தெடுக்கப்பட்டார். மேலும் அபிசேக் பானர்ஜி 2019 முதல் அகில இந்திய திரிணாமுல் காங்கிரசு கட்சி நிலைக்குழ உறுப்பினராக உள்ளார்.
# இந்திய வேதியியல் தொழில்நுட்ப நிறுவனம்

**இந்திய வேதியியல் தொழில்நுட்ப நிறுவனம்** (Indian Institute of Chemical Technology) ஒரு தேசிய அளவிலான ஆராய்ச்சி மையம் .இது இந்தியா உள்ள தெலுனங்கானா மாநிலத்தில் அமைந்துள்ளது.இந்நிறுவனம் அறிவியல் மற்றும் தொழிலக ஆய்வு மன்றம் கீழ் இயங்குகிறது.இந்நிறுவணம் வேதியியல்,உயிர் வேதயியல்,உயிர் தகவலியல், வேதியியல் பொறியியல், ஆகியவற்றில் ஆராய்ச்சி நடத்துகிறது மற்றும் நாட்டின் தொழில்துறை மற்றும் பொருளாதார வளர்ச்சிக்கு அறிவியல் மற்றும் தொழில்நுட்ப உள்ளீடுகளை வழங்குகிறது. இது அதிகபட்ச சி.எஸ்.ஐ.ஆர் காப்புரிமைகளில் ஒன்றை தாக்கல் செய்ததுள்ளது.
# இந்திய வேதியியல் தொழில்நுட்ப நிறுவனம்

## செயல்பாடுகள்

ஐ.ஐ.சி.டி யின் ஆராய்ச்சி மற்றும் மேம்பாடுத் திட்டங்கள் பூச்சிக்கொல்லிகள், மருந்துகள் , கரிம இடைநிலைகள், சிறந்த இரசாயணங்கள், வினையூக்கிகள், பாலிமர்கள், கரிம பூச்சுகள், குறைந்த தர நிலக்கரி பயண்பாடுகள் மற்றும் காய்கறி எண்ணெய்களிலிருந்து மதிப்பு கூட்டப்பட்ட தயாரிப்புகளுக்கான தொழில்நுட்பங்கள் அகியவற்றுடன் தொடர்புடையது. ஐ.ஐ.சி.டி கரிம தொகுப்பு மற்றும் வினையூக்கங்களில் அடிப்படை ஆராய்ச்சியில் தீவிரமாக ஈடுபட்டுள்ளது.